Subtitles by sub.Trader subscene.com
A KÖZELI JÖVŐ.
A REMÉNY ÉS A KONFLIKTUSOK IDŐSZAKA.
AZ EMBER A CSILLAGOK FELÉ TEKINT INTELLIGENS ÉLETETÉRT, ÉS FEJLŐDÉSÉRT.
A CSILLAGOK FELÉ
AD ASTRA - ÚT A CSILLAGOKBA
Nyugodt vagyok. Kiegyensúlyozott.
Jól aludtam, 8,2 órát. Nem álmodtam rosszat.
Indulásra kész vagyok,
hogy legjobb tudásom szerint elvégezzem a feladatomat.
Csak a lényegre koncentrálok, minden egyebet kizárok.
Csak pragmatikus döntéseket hozok.
Nem hagyom, hogy elkalandozzon a figyelmem.
Nem hagyom, hogy az eszem lényegtelen dolgokon járjon.
Nem fogok támaszkodni senkire és semmire.
Elkerülök minden hibalehetőséget.
Nyugalmi pulzusszám 47. Küldés.
A pszichológiai értékelését jóváhagyták.
Indulás előtt ne feledkezzen meg...
Mindig asztronauta akartam lenni
az emberiség jövőjének érdekében.
Vagyis mindig ezt mondtam magamnak.
Kívülről látom önmagam.
Mosolygok, megmutatom egy részem.
De ez csak színjáték,
és a kijáratot lesem.
Mindig a kijáratot lesem.
Csak hozzám ne érj!
Vigyázzon magára, őrnagy! Legyen óvatos!
Köszönöm.
Roy, a Bravo póznán, az Echo 93-as szektorban egy robotkar
meghibásodhatott.
Vidd le a csapatodat, nézzétek meg!
Diagnosztika is kéne. Vétel.
Vettem. Épp oda tartok.
Jó reggelt az űrhajósainknak odafent a Nemzetközi Űrantennán!
Bizony, csodás napunk van.
Tökéletes arra, hogy megpróbáljunk kapcsolatba lépni
távoli szomszédjainkkal a mennyekben.
Legalább idekint kellemes.
Van pár meccseredményem.
Nézzük: Iowa State és Kansas, 35:16.
Az űrben eligazodom.
Központ, látom a kart. Vétel.
Rendben, őrnagy. Haladjon tovább!
Vettem. Odamegyek a blokkhoz.
Központ! Túlfeszültséget észlelek a C-póznánál. Ti is látjátok?
Vettem, Roy...
Sok emberünk van odafent.
Központ! Erős a feszültségnövekedés...
Várjanak! Dolgozunk rajta.
- Csak várjanak! - Központ, mindenhol ez történik.
Lezárom az áramot.
Evakuálják a tornyot! Most!
Meneküljenek onnan!
Istenem!
Központ, itt McBride.
Forgásban vagyok. Túl vékony az atmoszféra a stabilizálódáshoz.
Próbálom féken tartani a sebességet, hogy ne ájuljak el.
Központ, hallotok?
"Van egy önpusztító oldalad.”
Anyám mindig ezt mondta nekem.
Éreznem kéne valamit.
Életben maradtam.
Éreznem kéne valamit.
"A Hullámként” ismertté vált,
elektromos viharsorozat okozott súlyos károkat szerte a világon,
a tudósok aggódnak, hogy a rombolásnak ezzel még nincs vége.
A jelenség eredete? A világűr.
Az oka? Egyelőre ismeretlen...
Ez a SPACECOM üzenete.
A közelmúltbeli katasztrófa okán
számítunk a megjelenésére
a Vandersteen bázis 91-es épületében.
A megbeszélés szigorúan titkos.
Hogy van, Roy? Köszönöm, hogy eljött.
- Tábornok. - Az úr Rivas altábornagy
- a Különleges Egységtől. - Üdv.
- Uram. - Őrnagy.
Vogel vezérkari segédtiszt.
- Őrnagy. - Asszonyom.
Csak azért repültek ide Virginiából, hogy önnel találkozzanak.
Köszönöm.
Az életrajza kétség kívül lenyűgöző.
Kiemelkedően teljesített az értékelő teszteken.
Harcászat, űrkiképzés. Mindenben kivételesnek bizonyult.
Azt beszélik, hogy a pulzusszáma sosem ment 80 fölé,
egyetlen magaslati vagy űrsétán, sőt, a zuhanásakor sem.
Igaz ez?
Eddig így volt, uram.
Figyelemreméltó.
Egyszer volt nős, gyereke nincs. Igaz?
Így igaz, uram.
Ez veszélyes munka, mint tudjuk. Jobb másokat nem kitenni ennek.
Mond valamit.
Nem azért kérettük ide, hogy a zuhanásáról beszéljünk.
Mutatnánk önnek
egy szigorúan titkos természetű anyagot.
Foglaljon helyet!
Igen, asszonyom.
Amit most látni fog, azok spektogram képek a Neptunuszról.
Ezek kozmikus sugárkitörések.
Ez a felvétel alig 11 napja készült.
Nagy energiájú részecskék szabadultak el,
amelyek katasztrofális feszültségingadozást okoztak világszerte.
Ez az, ami majdnem megölte önt.
A sugarak ereje egyre nő, ahogy felénk tartanak ide, a Földre.
Őrnagy! Mit tud a Lima Projektről?
Az első ember vezette expedíció volt a külső naprendszerbe.
Úgy 29 éve, mint önök is tudják.
A parancsnoka pedig...
Az apám volt, uram.
A hajó nagyjából a küldetés 16. évében eltűnt.
Soha nem derült ki, miért. Utána leállították a mélyűri küldetéseket.
Igen, ez ő.
Elmondaná, hogyan kezelték az apja hiányát?
Hát...
Anyámat természetesen lesújtotta, elég beteg is volt akkoriban.
De apám elkötelezett volt a munkája iránt,
és ezt biztosan ő is nehezen viselte.
Roy...
olyan hírünk van, ami valószínűleg meg fogja döbbenteni.
Úgy véljük, az apja életben van, a Neptunusz közelében.
Nem tudjuk, pontosan hol.
Kiküldtünk jó pár drónt, de hatalmas területet kell átfésülniük.
Az apám él, uram?
Úgy gondoljuk.
Roy, A Hullám valamiféle antianyag-reakció következménye lehet.
A Lima Projekt üzemanyaga is ez volt,
és az apja irányította.
Most egy potenciálisan megállíthatatlan láncreakcióról beszélünk.
Az ellenőrizetlen antianyag-kibocsátás
akár az egész naprendszerünk stabilitását is veszélyeztetheti.
Elpusztulhat minden élet.
Őrnagy, szeretnénk, ha személyes üzenetet küldene a Marson található lézerrel oda,
amiről azt reméljük, hogy a Lima Projekt.
Az üzenete szövegét természetesen előre megírnánk.
A Marsra akarnak küldeni?
Az az utolsó biztos állomásunk.
Roy, mindenképpen ki kell derítenünk, hogy mivel állunk szemben.
A felszín alatti Mars bázisunk volt az egyetlen, amit nem érintett A Hullám.
És úgy véljük, egy személyes kérés öntől az apjához talán választ csal ki tőle.
Azt a jelet lenyomozva
bemérhetjük, és kitalálhatjuk, hogyan fékezzük meg ezt.
Ami odakint történik, felmérhetetlen nagyságú krízist jelent.
Számítunk önre, hogy segít megtalálni őt.
Hajlandó rá?
- Hogyne, uram. - Helyes.
Először a Holdra megy.
A hosszútávú rakéták a sötét oldalán állnak.
Utána minden infót lépésenként kap meg.
Értem, uram.
A fenyegetés mértéke miatt
kitalálunk egy fedősztorit, hogy elkerüljünk mindennemű pánikot.
Kereskedelmi járattal megy fel, hogy ne keltsen feltűnést.
Pruitt ezredes lesz az összekötője.
Ennek szigorúan titokban kell maradnia.
"Hajlandó rá?”
Mintha lenne választásom.
Az apám úttörőnek számított.
Feláldozta magát a földönkívüli értelmes élet kutatásáért.
Az apám volt maga a program.
16 éves voltam, mikor elment. 29, amikor eltűnt.
Archivált üzenet. Érkezett 27 évvel,
- 3 hónappal és 2 nappal ezelőtt. - És itt a vége...
Roy, ez egy üzenet az apádtól.
A Lima Projektről jelentkezem be.
Most haladtunk el a Jupiter mellett, útban a Neptunuszhoz.
Tudom, te is láttad, milyen iszonyú nagy érdeklődést váltottunk ki
mindenütt a világon, amiért hálásak vagyunk.
Nagy dolgokat viszünk véghez idefent.
Hamarosan választ adhatunk az első számú kérdésre:
mikor találunk értelmes földönkívüli életre idekint?
Mert biztos így lesz.
Elmegyünk egész a helioszféra széléig,
ahol a Nap mágneses mezeje már egyáltalán nem hat a készülékeinkre.
Bármilyen csillagrendszerben kutathatunk komplex élet után.
Ilyet még senki nem tett, de optimisták vagyunk.
Érzem az otthoni energiákat, és Istenre is gondolok.
Számomra megrendítő látni és érezni a jelenlétét
ilyen közelről.
Szeretlek, fiam.
Szervusz, Roy!
El kell kísérjelek erre az útra.
Hogy szemmel tartsalak.
Pruitt ezredes! Nagyon örvendek.
Igazából
már találkoztunk.
De az nagyon régen volt. Ismertem apádat.
Közel álltunk egymáshoz.
Együtt kezdtünk, tudod, egyszerre jártunk a Purdue-re.
Zseniális ember volt.
- Tudom. - Igen.
És emlékszem, mikor meglátogattalak titeket,
ott szaladgáltál mindenfelé.
Őrületbe kergetted anyádat, de...
Hogy vagy most?
Ez része az értékelésemnek?
Nem, nem igazán, de mégis.
Hiszen folyamatos megfigyelés alatt leszel,
a mentális és érzelmi állapotod miatt.
Közvetlen kapcsolatban állsz az alannyal.
Ezredes, úgy hiszem, az apám már nem él.
Igen...
Holdkutató űrhajós voltam a SPACECOM-nál 31 évig.
És arra a felismerésre jutottam odakint,
hogy a felfedezőutat felhasználhatod egyszerűen arra is, hogy elszökj.
Azért mondom, Roy, mert tekintetbe kell vennünk azt a lehetőséget is,
hogy az apád talán rejtőzködik előlünk.
Szerinted készen állsz elindulni?
Készen állok.
Jól van.
A kilövés előtti karanténnak hamarosan vége.
Semmilyen bakteriális vagy vírusos fertőzésnek nem mutatta jelét...
Olyan sok mindent szúrtam el az életemben.
Beszéltem, amikor hallgatnom kellett volna.
Goromba voltam, amikor gyengédnek kellett volna lennem.
Betegség vagy baleset esetére,
kérem, hogy feltétlenül jelöljön meg egy családtagot,
házastársat vagy élettársat legközelebbi hozzátartozóként az aktájában.
Hangot ki!
Üzenet. Személyes névjegyzék. Eve.
Szia, Eve! Itt Roy.
Megint elutazom, nyilván nem lep meg.
Csak azt akarom mondani...
Azt ígértem, hogy mindig őszinte leszek.
De nem voltam az.
Figyelj, azt akarom mondani...
Nem akartam, hogy elmenj.
Törlés.
Kilép.
Jó reggelt!
Kiképeztek az elfojtásra.
A SPACECOM egy teljes, kilövés előtti pszichológiai értékelést kér.
Úgy tűnik, én így közelítek az egész életemhez.
Nyugalmi állapotú pulzus 56.
Nem sokat aludtam az éjjel, de ezzel nem lesz gond.
Így is készen állok.
Jóváhagyták az engedélyét a holdutazásra.
Először utazik a Holdra?
Nem, bár egy ideje nem jártam ott.
Tervezi, hogy a biztonsági zónán kívülre is ellátogat?
Nem.
Még egyszer.
- Ez milyen? - Jó.
- Nem túl laza? - Nem, éppen jó.
Lélegezzen!
A Virgin 6092-es holdjáratára, a Tycho bázisra a beszállás megkezdődött.
- Üdv a fedélzeten! Lu kapitány vagyok. - Köszönöm.
- Üdvözlöm. - Vigyázzon, lépcső! Fejet le!
Rendben.
- Helló, üdvözlöm. A csomagja. - Helló.
- Köszönöm. - A harmadik ülés jobbra.
Rendben.
Elnézést.
- Helló. - Helló.
Ne feledjék, a Holdon nincsenek határok.
Sok bányászzóna vitatott területen, azaz háborús övezetben fekszik.
Maradjanak biztonságos területen belül...
Elnézést.
Kaphatok egy párna-takaró csomagot?
Hogyne. 125 dollár lesz.
Fizetés elfogadva.
- Köszönöm. - Köszönöm.
Hírfrissítés: "A Hullám”
Halálos áldozatok száma: 43.012
Amint közeledünk, néhányan láthatják az óriási teleszkópsort
az Atlasz-kráter közelében.
Ez a Hold legnagyobb létesítménye a földönkívüliek felkutatására.
Forró törülközőt?
- Köszönöm. - Köszönjük, hogy velünk repül.
Nagyra értékeljük.
Készüljenek a leszállásra!
ÜDVÖZÖLJÜK A HOLDON
Minden űrutazáshoz fűződő reményünket
italbódék és pólóárusok borítják be.
Újrateremtették, ami elől a Földön menekültünk.
Világfelzabálók vagyunk.
Ha az apám most láthatná ezt,
lerombolná az egészet.
Az űrhajónk neve Cepheus.
A legénységét a SPACECOM katonái adják.
Fogalmuk sincs arról, mi a küldetésünk.
Ez maradjon is így.
A kilövőállás a senki földje másik oldalán van.
Veszélyes vidék,
így fegyveres kíséret fog átvinni minket a Sötét Oldalra.
Ezredes, megkérdezhetem, mi volt az utolsó beszélgetése apámmal?
Nem volt túl kellemes.
Azon veszekedtünk, miért hagyom ott a programot.
Azzal vádolt, hogy áruló vagyok.
És most, ha rátalál,
mi lesz?
Ez nehezedre esik, fiam?
Hogy az apádról van szó?
Nem.
Nem. Az apám egy hős.
A SPACECOM olyan embert támad, aki egész életét a programnak szentelte.
Ez aljasság.
De legalább is kétségbeejtő.
Következő megálló: R-Terminál, holdjáró-hangár.
Szeptember óta gondjaink vannak a kalózokkal.
Egyes országok biztos menedéket kínálnak nekik.
Túszokat szednek, a holdjárókra vadásznak.
Tiszta vadnyugat van odakint,
de eljuttatjuk magukat az űrhajóhoz.
Először jár háborús övezetben?
Három év az Északi Sarkkörön.
Értem.
És számtalan focimeccs az Akadémián.
Akkor nem sok újat tudok mutatni, igaz?
Majdnem telihold van.
A túloldal jó része vaksötét, úgyhogy öltözzünk!
A Holdjáró Roverek C csoportja hamarosan indul
a Sötét Oldal kilövőállomásához a 12-es kaputól.
Folyamatos helyzetértékelést kérünk.
Hetes Rover, visszaigazolva.
Elfordulunk 290 fokkal.
Roy?
Tessék, ezredes.
Nézd csak! A nagy kék üveggolyó.
Újra és újra lenyűgöz.
Hadnagy, maguk is látják?
Igen, látjuk.
Nincs azonosító jelzése. Vétel.
- Hadnagy! - Hét óránál.
Alfa, mi a helyzet?
Alfa, azonosítatlan Rovereknek tűnő terepjárművek közelednek.
Kalóztevékenység lehet, én meg két VIP-t viszek.
Vettem. Fedezem magukat.
Alfa, lehet, hogy fegyveres támogatásra lesz szükségünk.
Ellenséges hely...
Már megint itt tartunk. Anyagi javakért harcolunk.
Ketten támadnak hét óránál.
Kalózok. Valószínűleg értékekre vadásznak.
Küldjük a fegyveres segítséget.
Mi a fenét keresek én itt?
- A francba! - Alfa, most kell az erősítés!
Lesből támadnak!
- Segítség, segítség, segítség! - Adjon egy fegyvert!
Csak kapaszkodjanak!
A hármast kilőtték.
A kettest is kilőtték!
Alfa, letérünk az ösvényről, hogy elérjük a Sötét Oldalt.
Kilyukadt a ruhám!
- Roy! - Kilyukadt a ruhám.
Jól van, Roy?
Semmi bajom.
Alfa, ismétlem, erősítésre...
Hadnagy! Úristen!
Gyerünk, gyerünk, gyerünk!
Váljunk szét!
Nem múlt el a veszély.
Több ellenséges jármű üldöz minket.
Roy! Megpróbálnak felborítani!
Központ, a hadnagy elesett. Elvesztettük a kíséretünket.
Azonnali erősítést kérünk. Vétel.
Központ, a hadnagy holttestét begyűjthetik
a Walther-kráter szélénél.
Őszinte részvétem.
Vétel.
Vettem, őrnagy!
Pruitt ezredes, úgy látjuk, szívritmuszavara van.
Haladéktalanul nézesse meg!
Neki kellene a biztonsági hálómnak lennie.
Jól vagyok.
Miért csinálja még mindig?
Miért nem tudja elengedni?
Apám se volt képes rá.
Őrnagy, már vártuk magukat.
Ha bármilyen személyes ügyük lenne, javaslom, intézzék el most.
Az űrrakétájuk hamarosan indul.
Leléphet, őrmester.
Igenis, uram.
Roy, csak hadd üljek le!
Mi a gond, uram?
Nem foglak tudni elkísérni a Marsra.
De vannak dolgok, amikről tudnod kell, Roy.
Minden perc számít.
A Cepheus legénysége készüljön a kilövés előtti ellenőrzésre!
A SPACECOM kapcsolatba lépett velem.
Az üzenet titkos.
Vedd el!
Ez veszélybe sodorhat téged.
Nem bíznak benned a SPACECOM-nál.
De rendkívül fontos...
Őrmester!
Kilövés előtti ellenőrzés!
Most menned kell, Roy. Menj!
Menj!
Itt McBride őrnagy, rádióellenőrzés.
Jól hallom, uram. Üdv a Cepheus fedélzetén!
Bekéredzkednék magukhoz, ha nem gond.
Igen, már szóltak, uram. A Marsra tartunk, az a legutolsó megálló.
Nem ketten jönnek?
Sajnos csak egyedül utazom.
Ettől még szívesen látjuk... McBride!
Ha minden igaz, egy legendás alak fiát üdvözölhetjük a fedélzeten.
Royt, Clifford McBride fiát.
Ejha!
Mit szóltok? A galaxis ásza.
Üdv a fedélzeten!
Tudósok és technikusok.
Hosszútávú versenyzők.
Kapitány! Érdeklődne a központnál Pruitt ezredes állapota felől?
Persze. Máris, uram.
SPACECOM, felvilágosítást kérnénk...
Elég laza a legénység.
Milyen érzés lehet ez?
Őrnagy, az ezredest sürgősen meg kell műteni.
- Értem. - Ellenőrzés kész.
Nem tudnak az úti célomról.
Irány az Ersa kutatóállomás, a Marson.
Az utolsó ember lakta állomás a naprendszerünkben.
Az út időtartama 19 nap, 14 óra és 33 perc. Vétel.
Drága Szent Kristóf! Óvj, vezess és segíts minket utunkon!
Figyelmeztess, ha vész közeleg.
Hogy időben megtorpanhassak...
Tökéletes! Nyit a minibár.
Központ, kiosztjuk a kedélyállapot-stabilizálót.
Csak a pszichológiai teszt miatt.
Frank!
Mert ziher, hogy a SPACECOM nem akarná,
hogy Yoshida újra elérzékenyüljön idefent.
Deavers!
Őrnagy?
Nekem is küldj, cukros bácsi!
Kapitány.
Kapitány, szivárog az oxigén a ruhámból. Megnézem a lyukat.
Jó mulatást ott hátul! Szólunk, ha ufókat látnánk.
Halló, SPACECOM!
A Cepheus bejelentkezik. Eddig sima az út.
Vettük, Cepheus, fogjuk a jelzéseiket.
Fiúk, lányok, itt egy kis Cidofovir. Annyira kajak, kihullik a hajad.
Szép volt, Deavers.
Ugye láttátok? Hozzá se értem.
LIMA ADÁS THOMAS PRUITTNAK VÁGATLAN
Ez egy sürgős tájékoztató Thomas F. Pruitt ezredes számára
a Lima Projekt jelenlegi státuszáról.
A SPACECOM úgy véli, valószínűleg egy SOS jelet fogtak
a Lima Projekt legénységétől.
Az üzenet arra utalhat, hogy H. Clifford McBride parancsnok
szándékosan ellehetetlenített mindennemű külső kommunikációt.
Ilyen körülmények közt
lehet, hogy a parancsnok elvesztett minden irányítást.
Amennyiben ez a helyzet,
és nem sikerül a fián keresztül kommunikálni vele a Marson,
úgy minden erőfeszítést meg kell tenni a parancsnok megsemmisítésére,
és a hullámok megállítására.
Ez az üzenet szigorúan titkos.
Mi történt az apámmal?
Mit talált odakint?
Vajon ez megtörte?
Vagy mindig is megtört volt?
Az apám
a történelem legtöbb kitüntetéssel rendelkező űrhajósa.
A Légierő Akadémiájára járt,
és az MIT-n doktorált.
Megígérte, hogy egy nap csatlakozhatok hozzá a kutatásaiban,
és hogy visszajön értem.
És én hittem neki.
Az első ember a Jupiteren.
Az első a Szaturnuszon.
Aztán... semmi.
Lassulást megkezdeni, hármas hajtómű.
Lelassultunk.
Igen, uram.
Vészjelzés egy másik űrhajóról, uram.
Ez egy titkos küldetés, nem állhatunk meg.
Az úti cél a Mars. Az Ersa Állomás.
Őrnagy, ez vészjelzés. Protokoll kötelez.
Reagáljon egy szállítójármű.
Az akció elsőbbséget élvez, kapitány. Nem hallja, amit mondok?
Őrnagy, tisztelettel megismétlem, hogy kötelező megállnunk.
Mivel ön csak utas, nem teljesen értem az álláspontját.
Természetesen jogában áll átvenni a parancsnokságot az űrhajón,
de ez esetben fel kell fednie a célját.
Reagáljon a hívásra!
Központ! Az űrhajó norvég felségjelű.
Neve Vesta IX, a Toro aszteroida körül kering,
orvosbiológiai kutatást végez
- a 17-P, Holmes üstökösön. - Vettem.
Vesta IX, a vészjelzésükre válaszolunk.
Hallanak minket?
Nemrég adták le ezt a vészjelzést.
Talán megcsapta őket A Hullám.
Központ! Erőszakos behatolásra lehet szükség.
Stanford főhadnagy, vagy én teszek egy kis űrsétát,
- és megnézzük az űrhajót, vétel. - Igen, uram.
Donald, mit szólsz hozzá?
Akarsz kimenni?
Igen. Nekem mindegy.
Retteg.
Tudom, az én ruhámnak is izzadságszaga van.
A fenébe, rám fér egy kis nyújtózás.
Sokszor egész életünkben bujkálunk.
Elkísérem, kapitány.
Nagyszerű.
A Vesta 26 emberrel repült.
A hajót orvosbiológiai és állatkutatásra jegyezték be.
Elnézést az iménti összetűzésért.
Megtiszteltetés, hogy önnel lehetek.
Sokunknál az apja az oka annak, hogy azt csináljuk, amit csinálunk.
Messzebb ment, mint bárki.
Ő volt a legjobb.
Képzelje, miket láthatott!
Képzelje el!
Vesta, itt a Cepheus. A vészhívásukra reagálunk.
Hallanak?
Cepheus, az űrhajó nem reagál.
Erőszakkal kell behatolunk.
Beütöm a vészhelyzeti belépési kódot.
Vesta, itt a Cepheus. A vészhívásukra reagálunk.
Hallanak?
Őrnagy, enyém az ötös szektor. Maga kezdje a kettessel!
Azért ne menjen messzire!
Hol a legénység?
Vesta, itt a Cepheus. A vészhívásukra reagálunk. Hallanak?
Tanner, itt McBride, vétel.
Tanner, hall engem?
Ismétlem! McBride, jelentkezzen!
Tanner kapitány, jelentkezzen!
Nyugalom. Segítek.
Visszamegyünk.
A kapitányt megtámadta egy kísérleti főemlős.
Az orvos álljon készenlétben!
Most megpróbálom kivinni.
Cepheus, itt a SPACECOM.
Sajnáljuk ezt a balszerencsét.
Stanford főhadnagy veszi át a parancsokságot,
amíg a kapitány vissza nem tér a teendőihez. Vétel.
SPACECOM, itt Stanford főhadnagy.
Tanner kapitány halott.
Vigasztal minket a tudat, hogy a kapitány maga választotta az örömöket...
Az angyalok és szentek jöjjenek érted, míg itt hagyod e földi létet.
Találkozz szemtől szembe Megváltóddal, és élvezd Isten látványát mindörökké.
Ámen.
McBride, Roy R. Felkészült a pszichológiai értékelésére?
Igen.
Akkor kezdje!
Úton vagyok a Marsra.
Válaszoltunk egy vészhívásra, és
ez tragédiába fulladt.
Elvesztettük a kapitányt.
A válasza feldolgozás alatt van. Kérem, folytassa!
Ennyi, vagyis
dolgozunk, tesszük a dolgunkat,
aztán vége.
Itt vagyunk, aztán meghalunk.
Kérem, írja le, hogy maga az eset hogyan érintette!
A támadás
tele volt dühvel.
Megértem ezt a dühöt.
Láttam ezt a dühöt az apámban,
és láttam magamban is.
Mert mérges vagyok,
hogy elment.
Elhagyott minket.
Tudják, amikor
érzem ezt a dühöt, és félrelököm, elfojtom magamban,
nem érzek mást, csak fájdalmat.
Semmi mást, csak kínt.
Ezért választom el magam
fallal a kapcsolatoktól, és
attól, hogy megnyíljak, hogy közel engedjek valakit.
És nem tudom, hogy jussak túl ezen.
Nem tudom, hogy oldjam fel.
És ez nagyon aggaszt.
Nem akarok ilyen lenni.
Nem akarok az apám lenni.
A pszichológiai értékelését jóváhagyták.
Amennyiben kéri a teljes...
Őrnagy! Megkezdené a leszállási manővert?
Máris.
SPACECOM, közelítünk a Marshoz. Az Ersa állomáshoz, délen. Vétel.
Mi a fene volt ez?
Csak nem egy újabb hullám?
Azt hiszem elszállt a fő áramelosztónk!
Átkapcsolok a Charlie elosztóra.
Kapitány, megdőltünk.
20 fok a dőlésszög.
Én...
Figyelem! Nem megfelelő ereszkedési szög.
Kapcsoljon kézire!
Figyelem! Nem megfelelő ereszkedési szög.
- Nem megfelelő ereszkedési szög. - Kapcsoljon kézire!
Kapitány, tennie kell valamit.
- Nem megfelelő ereszkedési szög. - Azt hiszem...
Kapcsoljon át!
Vészhelyzet.
- Vészhelyzet. - Átkapcsolok kézi vezérlésre.
Indul, 3-2...
és kapcsolom.
Figyelem! Átvettem az irányítást.
Vészhelyzet.
2000 méter.
1000 méter.
Figyelem! Nem megfelelő ereszkedési szög.
Négy...
három...
kettő...
egy.
Leszálltunk.
Hajtómű leáll.
Rendszer leáll. Öné a hajó, kapitány.
Őrnagy, megkezdené a leszállás utáni protokollt is?
Vettem.
Kapitány, ugye, érti, miért tettem ezt?
Nem fogom jelenteni a SPACECOM-nak.
Ez egy vészriasztás.
Feszültségingadozást észleltünk odakint.
De minden földalatti rendszer teljes kapacitással működik.
Pánikra semmi ok.
Az úti célom.
A földalatti rendszer teljes kapacitással működik.
7 hete hagytam el a Földet, a levegőt, a napot.
Földlakók, üdv az Ersán!
- A fákat, a madarakat. - Jó, hogy ideértek.
- Köszönjük. - Átadnák a hajónaplót?
- Uram? - Újabb lökéshullám jött?
Jó, hogy mi a föld alatt vagyunk, de a következő pusztító lehet.
Kész őrület, ami itt van.
Ez volt apám utolsó ismert megállóhelye.
Mindenki úgy szaladgál, mintha holnap jönne a vég.
Uram, jöjjön ide, kérem!
Tegye oda a tenyerét!
Nagyon jó, köszönöm.
Jól van, átmehetnek a váróterembe.
Az igazgató fogadja önöket.
Köszönjük.
Üdvözlöm a vörös bolygón, őrnagy!
Helen Lantos vagyok, a műveleti igazgató.
Jó végre egy új arcot látni.
Kövessen!
Örülhet, hogy épségben ideért.
Kozmikus vihar söpört végig.
Hárman meghaltak landolás közben.
Nem tudni, mi okozza a viharokat.
- Őrnagy? - Igen?
Örülünk, hogy ideért.
Köszönöm, Helen, átvesszük.
Nincs ilyen szintű felhatalmazása.
Őrnagy?
Hát, köszönöm.
Lima Projekt: Dr. H. Clifford McBride
Biztonságos lézeradás érkezik. Kísérlet titkos kapcsolat létesítésére.
Hatótáv: Neptunusz.
"Itt Roy McBride őrnagy.
Egy biztonságos, lézeradón keresztül üzenek
a Mars észak-amerikai szektorából, az Ersa bázis központjából.
Dr. Clifford McBride-ot próbálom elérni.
Dr. McBride fia vagyok, Roy.
Apa, ha hallasz engem,
megpróbálok kapcsolatba lépni veled.
A SPACECOM értesít, hogy tudnak a fellépett zavarokról,
és hogy ez nem a te felelősséged.
Információkat kérnek,
hogy milyen lépéseket teszel a helyzet javítására.
Ezúton üzenik,
hogy készek segíteni, és mentőakciót is szerveznek, ha lehetséges.
Remélem, megkapod ezt az üzenetet. Adás vége.”
Üzenet elküldve. Válaszra várunk.
Roy, a következő ciklusban újra megpróbáljuk.
Pihenőszobák
Kihasználnak.
Rohadjanak meg!
Nem tudom, mit remélek: hogy megtalálom,
vagy hogy végre megszabadulok tőle.
Apa...
Apa, szeretnélek újra látni.
Emlékszem, hogyan néztünk együtt fekete-fehér filmeket,
és hogy a musicaleket szeretted.
Emlékszem, ahogy matekoztunk.
Szigorú munkamorált plántáltál belém.
"Előbb munka, aztán játék.” Így mondtad.
Tudnod kell, hogy olyan pályát választottam, amit helyeselnél.
Az űr felfedezésének szenteltem az életem.
Ezt neked köszönhetem.
Remélem, viszontlátjuk egymást.
Szerető fiad, Roy.
Üzenet elküldve. Válaszra várunk.
Köszönjük, őrnagy, a segítségét.
Hamarosan visszaküldjük önt a Földre. Köszönjük.
Elnézést! Kaptak választ az apámtól?
Őrnagy, az érintettsége miatt alkalmatlanná
a további részvételre a küldetésben.
Válaszolt nekem, igaz?
Őrnagy, minden részletről a lehető leghamarabb tájékoztatjuk.
Roy.
Magas a pulzusa.
Tudom!
A bioritmusával is akad probléma.
Ezeket ki kell vizsgálni, mielőtt visszatérhetne a Földre.
Követné azt az embert egy pszichológiai értékelésre?
Őrnagy.
Kapitány!
McBride, Roy R. Felkészült a pszichológiai értékelésére?
Igen.
Hogy érzi magát a jelenlegi állapotában?
Jól, köszönöm. Hamarosan visszatérek a Földre.
Örülök, hogy hazamegyek, és...
Megbukott a pszichológiai értékelésén.
Visszakísérik egy pihenőszobába, amíg nem tekintik...
Hívja a U.S. SPACECOM-ot!
Kapcsolata neve és elsőbbségi kódja?
Sürgősen kapcsolják Stroud tábornokot!
Elsőbbségi kód: Zulu-5-5-Bravo-Papa.
Az ön elsőbbségi kódja már érvénytelen.
Lépjen kapcsolatba egy ügyintézővel, ha a korlátozás téves.
Most visszatér a Földre?
Segíthetek?
Csak egyszer jártam ott.
Kiskoromban.
Én itt születtem.
De tisztán emlékszem.
Olyan... szép volt!
Hölgyem! Hálás lennék, ha most magamra hagyna.
A kozmikus sugarak miatt van itt, ugye?
Nem felelhetek.
Az űrhajót, amivel jött, a Cepheust,
azt akarják, hogy előkészítsem egy mélyűri útra,
nukleáris töltettel a fedélzetén. Tudta ezt?
Valamit nagyon el akarnak pusztítani.
Több mint 1100 emberért felelek idefent.
Ezen a bázison.
Tehát tudnom kell.
Meg fogunk halni?
Nem tudom, mi történik most.
Tudom, ki maga.
Maga Clifford McBride fia.
Igen.
Akkor mindketten a Lima Projekt áldozatai vagyunk.
A szüleim elmentek arra az expedícióra.
Nagy veszteség ért mindkettőnket, Roy.
Kérem, mondja meg!
A Cepheus öt óra múlva indul.
Subtitles by sub.Trader subscene.com
Igaza van.
A Hullám a Lima Projektről jön.
A végső katasztrófa elég valószínű.
A SPACECOM úgy döntött, alkalmatlan vagyok a folytatásra.
Ennyit tudok.
Szerintem az apja még él.
Nem mondták el magának, mi történt vele odakint, ugye?
Amerikai Űrközpont, szigorúan titkos eligazítás. Alfa-Papa-4-2-7-8.
LIMA ZENDÜLÉS TITKOS ELIGAZÍTÁS
A központ a következő vészhívást kapta
a Lima Projekt legénységétől, akik H. Clifford McBride alá tartoznak.
Itt Clifford McBride parancsnok jelentkezik.
Egy tragédiáról kell beszámolnom.
Itt, a naprendszerünk legszélén néhányunk
képtelen volt kezelni azt a lelki stresszt,
amit az otthontól való távollét jelent.
Vissza akartak térni a Földre, de ezt nem engedhettem meg.
Azt kell jelentenem, hogy zendülés tört ki,
szabotázsakciókat hajtottak végre, hogy átvehessék a parancsnokságot.
Kénytelen voltam drasztikusan reagálni.
Lekapcsoltam az állomás egy részlegén az életfenntartó rendszereket,
és kétségkívül ártatlanokat is büntettem a bűnösökkel együtt.
Nem fordulunk vissza. Tovább merészkedünk az űrbe.
Találni fogunk földönkívüli intelligenciát.
Örökké hajt majd a kutatási vágy.
A SPACECOM sosem fogja hagyni, hogy csorbuljon a hírnevük, így
hőst csináltak belőle, hogy magukat védjék.
Az apja megölte a szüleimet.
Ez a szörnyeteg mindnyájunkat fenyeget.
És ez már a maga terhe.
Fel tud juttatni az űrhajóra?
Elvihetem a rakétához.
Utána egyedül kell boldogulnia.
Elbánok majd vele.
Elbánok az apámmal.
Ez egy földalatti tó térképe a kilövőállás alatt.
Onnan be tud jutni az űrhajóba.
Közeledünk.
Tudja, hogy ezt nem ússza meg.
Tudom.
De már nem érdekel.
Most vissza kell mennem, hogy segíthessek.
Sok sikert!
Egyre távolabb és távolabb kerülök a Naptól...
feléd tartva.
Életben voltál.
Egész idő alatt.
El kell fogadnom a tényt, hogy sosem ismertelek igazán.
Vagy én vagyok te,
és ugyanaz a sötét mélység ránt magába?
Itt a Cepheus indítóközpontja,
kilövés 11 perc 7 másodperc múlva.
A visszaszámlálás folyamatos egészen a tervezett felszállásig,
a világidő szerinti 7.51-kor.
Itt az indítóközpont. Felszállás következik.
A repülésirányítás végső ellenőrzése zajlik,
egyben szinkronizáljuk az űrhajó óráit
az Ersa irányítóközpont órájával.
Hajtóművek élesítve.
Tíz, kilenc,
nyolc, hét, hat,
öt, négy...
Nincs leállás.
...kettő, egy.
Kilövés. Az űrhajó elindult.
7.51, a világidő szerint.
Valahol rés van.
A légkamránál.
KÉSZÜLTSÉG
SPACECOM, itt a Cepheus. Hibát észleltünk a légkamránál.
Mit tegyünk? Vétel!
Mi is észleltük. Ellenőrizzük.
Várjanak!
BELÉPÉS ENGEDÉLYEZVE
SPACECOM, utasítást kérünk. Vétel.
McBride Stanford kapitánynak.
Hall engem?
Jézusom, ez McBride.
Behatolt a rohadt légkamrába.
Stanford kapitány, itt McBride őrnagy. A fedélzeten vagyok.
Nem jelentek veszélyt. Ismétlem. Nem jelentek veszélyt.
A jelenléte kockáztatja a küldetést! Maradjon, ahol van!
Ne jöjjön közelebb!
- SPACECOM... - Várjanak!
- Mi az utasítás? - Most döntünk.
Váltanunk kell hosszútávú üzemmódra!
Képesek semlegesíteni?
Sosem jutnak el a Neptunuszra nélkülem.
Segítek.
Semlegesítsék!
Bármilyen módon. Semlegesíteniük kell az őrnagyot!
Értettem.
Ne hallgasson rájuk, kapitány!
Mindenért vállalom a felelősséget.
Őrnagy! Maradjon, ahol van!
Ne jöjjön közelebb! Megértette? Vétel!
Ismétlem, semlegesítsék
- bármilyen módon. - Yoshida, nem jelentek veszélyt.
Más itt az ellenség.
Én magukkal vagyok.
Őrnagy, parancsot teljesítünk.
Az istenit! Le kell válnunk!
Frank, gyere ki! Deavers!
- Vissza a helyedre! - Deavers, kérem!
Rohadt gazember!
Szennyezett levegő.
Oxigént!
Yoshida, oxigént!
Ventilátor. Ventilátor.
Lélegezzen!
Szívja be!
Mit tettem?
Központ, itt Roy McBride őrnagy.
Az utasításuk ellenére felszálltam a Cepheusra.
Ebben nem ellenséges szándék vezetett.
De a tetteim következtében, sajnálattal kell közölnöm,
hogy a legénység minden tagja meghalt.
A fedélzeti kamera mindent rögzített.
A történelem ítél majd felettem.
Haladok a Neptunusz felé.
Továbbra is elkötelezett vagyok
a küldetés befejezése mellett,
azaz, hogy teljes egészében elpusztítsam a Lima Projektet.
Lekapcsolom a kommunikációt.
Az utolsó pillanatig észrevétlen repülök, hogy ne fedezzenek fel.
Adás vége.
Az utazás becsült hossza
79 nap, 4 óra, 8 perc.
Teljesen belefeledkezel a munkádba.
Úgy érzem, mintha folyton egyedül lennék.
Nem tudom, mi van köztünk.
Eltávolodtál.
Még akkor se tudom, hol jársz, mikor itt vagy.
Úgy érzem, folyton a nyomodban vagyok,
próbálok kapcsolódni, közeledni hozzád,
és ez rohadt szar.
Tudod, megvan a magam élete.
Egyedül is megvagyok.
Nem tudok folyton várni rád.
Tápláléktubus aktiválva.
...iszonyú nagy érdeklődést váltottunk ki
mindenütt a világon, amiért hálásak vagyunk.
Nagy dolgokat viszünk véghez idefent.
Hamarosan választ adhatunk az első számú kérdésre:
mikor találunk értelmes földönkívüli életre idekint?
Mert biztos így lesz. A Drake-formula szerint.
Itt látható az új csillagfedő, ami bevetésre kész.
Úgy nyílik ki, akár egy mezei virág tavasszal.
De érdemtelenek vagytok rá,
úgyhogy ezennel
búcsút veszek.
Roy!
...hogy kivonulsz a programból, nem hagy kétséget
sem az ítélőképességed, sem a jellemed felől.
- Épp elhagytuk a Marsot. - Járt a Marson?
- Elmegyünk a Jupiter mellett... - Mondjak egy titkot?
...hogy végül elérjük a Neptunuszt.
Elcserélted,
hogy a végtelenbe pillants...
Már nem kötnek erkölcsi korlátok. Tisztán látok.
Úton vagyok a Neptunusz felé.
Megtaláljuk testvéreinket...
A zéró gravitáció és az utazás elnyújtott hossza hatással van rám
mind fizikailag, mind mentálisan.
Egyedül vagyok.
Mindig azt hittem, jobb nekem így.
Egyedül vagyok.
De bevallom,
kezdek belefáradni.
Egyedül vagyok. Egyedül vagyok.
Adás vége.
Oly' sokan csalódtak bennem.
Szia, Roy.
Tudom, egy kicsit furcsa,
hogy videót küldök, ahelyett, hogy személyesen beszélnénk.
Olyan önző vagyok. Önző vagyok. Egyszerűen önző vagyok.
Csak egy önző ember vagyok.
És biztosan tudom, hogy Isten munkáját végzem.
- A megbocsátás baromság! - Megtaláljuk testvéreinket...
Lelkesültség!
Közeledünk a helyszínhez, amit Roy R. McBride
a Mars lézerjel-adása alapján határozott meg.
Belépünk a Neptunusz jelzónájába.
Manőver 72 plusz 99.
Végrehajtva.
Nukleáris aktiválókód hozzáférhető a 52B rendszerfájlon keresztül.
A repülési naplónak: a Lima Projekt keringési pályája módosult.
A helyzete némiképp eltér a beprogramozott koordinátáktól.
Kapszulába kell átülöm, hogy manőverezni tudjak a Neptunusz gyűrűi körül.
A Cepheust robotirányítás alatt hagyom, amíg befejezem a küldetést.
Egész életemben rettegtem szembekerülni vele.
Még most is rettegek.
Mire számítok?
A végén a fiú szenved az apa bűnei miatt.
Vigyázat. Feszültségingadozás. A CPU megsérült.
Vigyázat. Feszültségingadozás.
Lima! Itt McBride őrnagy a Cepheusról.
Az Egyesült Államok hadseregének Űrhadosztályából.
Próbálok kapcsolatba lépni Dr. Clifford McBride-dal. Vétel.
Lima, Cepheus. Jelentkezz! Vétel.
Az űrhajó megsérült. Dokkolásra képtelen.
VAN VALAKI ODAKINT?
ÉLET A FÖLDÖN KÍVÜL
IGEN IGEN IGEN
Roy?
Roy, te vagy az?
Szürkehályogom van, nem látok túl jól.
Szia, apa.
Egyedül vagy?
Ó, igen.
A kapitány mindig a hajóval együtt süllyed el.
Már jó ideje vagyok itt egyedül.
Próbálom leállítani ezt az átkozott hullámot.
Mi történt?
Az utolsó hű katonáim szökni próbáltak.
Ezt ők indították el.
Magolvadást okoztak odakint, Roy.
Verekedtünk, és az összetűzésünk katasztrófába torkollt.
Ezért vagyok itt.
Hogy megállítsam.
És talán együtt hazatérjünk.
Haza?
Igen.
Ez az otthonom.
Ez az utazás egyirányú, fiam.
Te a Földről beszélsz?
Engem sose kötött oda semmi.
Nem érdekeltetek se te, se az anyád,
se a földhözragadt gondolataitok.
30 éve
ezt a levegőt szívom, ezt az ételt eszem,
viselem a nehézségeket...
és egyszer se gondoltam otthonra.
Tudom, apa.
Tudtam, hogy özveggyé teszem anyádat,
téged árvává...
de megtaláltam a rendeltetésemet.
Így elhagytam a fiamat.
Azért még szeretlek, apa.
És visszaviszlek.
Nekem dolgom van.
Végtelen sok dolgom van még.
Intelligens életet kell találnom.
Ideje mennünk.
Nincs túl sok időnk.
Gyere!
Csodálom a bátorságod, hogy egyedül útra keltél,
hogy ennyit utaztál,
hogy követtél idáig.
Vajon mi mindent érhettünk volna el közösen?
De azt hiszem,
a sors mindvégig megfosztott egy hozzám illő társtól.
Ha több olyan lett volna, mint te,
és tovább megyünk, meglett volna, amit keresünk.
Az embereim elemezték az adatokat,
és nem akadtak élet nyomára odakint.
Semmilyen tudatos létre.
Így feladták.
Néha
az akaratnak le kell gyűrnie a lehetetlent.
Nekünk folytatnunk kell, Roy. Közösen.
Hogy megtaláljuk, ami a tudomány szerint nem létezik.
Te meg én együtt, Roy.
Mert a Lima Projekt azt sugallta,
hogy egyedül vagyunk az ismert univerzumban.
Nem bukhatok el.
Nem hagyhatod, hogy elbukjak.
Apa,
nem buktál el.
Most már tudjuk,
hogy csak mi létezünk.
Élesítve. Visszaszámlálás 3 óráról.
Apa! Állj!
Roy!
Engedj el!
Engedj el, Roy!
Roy, engedj el!
Engedj el, Roy!
Apa!
Engedj el, Roy.
Oldozz el!
Oldozz el, fiam.
Minek folytatni?
Minek tovább próbálkozni?
Látom, begyűjtöd a munkámat.
Adatletöltés elindult.
Mi egy kihaló faj vagyunk.
Nagyobb részletességgel ragadott meg távoli világokat, mint eddig bárki.
Gyönyörű, nagyszerű világok voltak,
tele elbűvölő csodákkal.
De a pazar felszínük alatt
nem volt semmi.
Se szeretet, se gyűlölet.
Se fény, se sötétség.
Apám csak azt látta, ami nem volt ott,
és nem vette észre, ami ott volt az orra előtt.
Központ, itt Roy McBride őrnagy.
Eljutottam a Lima Projekthez.
Megsemmisítem a szerkezetet,
meggátolom, hogy további lökéshullámok érjék el a Földet
a hajó lévő nukleáris munícióval.
Megkísérlek visszatérni a robbanás hajtóerejével.
Amennyiben nem élném túl, fontos adatokat hoztam el a Limáról,
így feltétlen gyűjtsék be az űrhajómat.
Úti cél a Föld. 2.714 milliárd mérföld.
Örömmel várom a napot, amikor véget ér a magányom.
És otthon leszek.
Detonáció 20 másodperc múlva.
A fedélzeti vezérlés lekapcsolva.
Megerősítve, készen állunk.
A repülési rendszer irányításra kész. Köszönjük.
K-R-5 és 4-2.
Rendben, vettem.
Átkapcsolás.
Tiszta landolás.
Vettem. Kösz.
Mehet! Az adatletöltés elindult.
Minden a legnagyobb rendben.
Biztonságban van, őrnagy.
Nyugodt vagyok. Kiegyensúlyozott.
Jól aludtam. Nem álmodtam rosszat.
Aktív vagyok és lelkes.
Tudatában vagyok a környezetemnek, és annak, hogy kik vesznek körül.
Éber vagyok.
Csak a lényegre koncentrálok,
minden egyebet kizárok.
A jövő még bizonytalan,
mégsem aggódom.
A hozzám közel állókra támaszkodom.
Osztozni fogok a terheikben,
ahogy ők is az enyémekben.
Élni fogok...
és szeretni.
Küldés.
Subtitles by sub.Trader subscene.com
Magyar szöveg: Pataricza Eszter és Zalatnay Márta
VÉGE